Styrets beretning høst 2022

# Styret i perioden som har vært:

Leder Sivert Arntzen

Nestleder/SoMe Sebastian Larssen Johansen

Økonomiansvarlig Petter Sæterøy

Arrangementansvarlig Karl Elwyn Brown

E-sportansvarlig Ahmed Abdulahi Ahmed

Teknisk ansvarlig Leander Furumo

Romansvarlig Mathias Morsund

Andre roller som er tildelt til personer utenfor styret:

# Leder

# Dette halvåret har i veldig stor grad gått til å videreføre det gode samarbeidet med Det Norske Studentersamfund. Etter en liten periode på det gamle kontoret, fikk vi endelig nytt, stort kontor, I stor grad pga lobbing fra Olav Rørstad.

# Nytt kontor har også ført til mulighet for mer og bedre studentrettet aktivitet. Siden vi nå hadde en del ekstra plass, så vi det som hensiktsmessig å investere i nytt utstyr, møbler, konsoller osv. Derfor gjennomfører vi nå romprosjektet 2.0 med støtte fra Studentenes tiltakspakke. Med disse pengene skal kontoret bli en levende arena også for konsoll og brettspillfolk.

# Studentforeninger vil alltid ha en del utskifting, med gamle studenter som går ut i jobb, og nye studenter på utkikk etter interessante foreninger. Derfor har det også vært et fokus for meg å sørge for at foreningen får *minst* like mange medlemmer i 2022 som i 2021. Det målet har vi allerede nådd. Per 20.17.22 er det 117 betalende medlemmer i foreningen. Det er en økning på **13** fra i fjor. Det er fortsatt et halvt år igjen av 2022. Det blir spennende å se hvor mange medlemmer vi har ved årskiftet!

# Nestleder/SoMe - Sebastian Som nestleder har jeg bidratt som referent og støtteapparat til diktatoren selv, Sivert Arntzen. Jeg har bidratt til planleggingen av lan, rommet, e-sport og ivrig reklamering på andre dicorder, foreninger og universiteter i Oslo. Som SoMe ansvarlig skal jeg selv innrømme at jeg har vært dårlig på reklamering på instagram og facebook, noe Tiril har vært ekstremt flink til å hjulpet med i den siste tiden. Vi har hatt en stor vekst på Discord, og nå ligger godt over 800 medlemmer. Snart 1000! Økonomi Foreningen har dette året hatt en sunn økonomisk styring og egenandelen vår begynner å nå et øvre tak for å få penger fra diverse støtteordninger, noe som neste styre må ta hensyn til. Periodens største begivenhet blir selvsagt at vi igjen har fått penger fra Studenttiltakspakken, nærmere 158 000 kr. Disse pengene skal gå til å forbedre rommet på neuf gjennom oppussing samt investering i spillkonsoller og annet teknisk utstyr. Mesteparten av jobben har gått til jobb med søknader samt regnskapsføre de utgiftene vi har hatt. Det er også verdt å nevne seg at vi har fått et kjøleskap på rommet og en liten del av budsjettet har gått til å fylle opp varebeholdningen der. Nærmere oversikt over den fullstendige økonomiske situasjonen vil bli presentert på generalforsamlingen da vi har et oppdatert regnskap. Arrangementer

# Denne siste styreperioden har hovedansvaret mitt vært å dra på storproduksjonsmøte for å avtale med huset hvilke datoer, vi skulle ha store og gjentakende arrangement som Lan og brettspillkvelder denne høsten. Jeg har også vært på, eller på anledning delegert noen andre til å steppe inn på de ukentlige produskjonsmøtene for å koordinere hvilke rom vi kan ha arrangement på, og avtale samarbeid med andre foreninger. Vi endelig fått begynne å ha flere fysiske arrangementer denne styreperioden, bl. a. rytmespill kveld med betong, er av de som gikk veldig bra. Jeg har begynt dialog med huset om å ha større arrangement i storsalen, som bør tas videre med neste arrangementsansvarlig. Huset har terpa på oss en del at de vil vi skal gjøre et arrangement av denne typen. Har også fått innføring i det nye bookingsystemet yesplan, men har ikke fått anledning til å lage et tl;dr dokument av det enda, men det ligger nok av ressurser ute om det.

# Teknisk Som teknisk ansvarlig har oppgavene ikke vært mange. Oppgaven min har stort sett vært å vedlikeholde serverene og sørge for at de ikke brenner ned.

# Det ble startet på et prosjekt om å lage egen nøkkelboksløsning for foreningen som vil, om realisert, la oss bare måtte forholde oss til UiO-kort. Dette prosjektet har også loggføring slik at vi kan sjekke hvem som har vært inn og ut av rommet i et tilfelle der noe alvorlig skjer.

Ellers fikset jeg i siste liten noe som kan funke ok som et midlertidig bookingssystem for rommet.

# Nå som vi har fått en egen foreningsserver vil jeg bistå med oppsett av denne i overgangsperioden til nytt styre. Jeg håper også på å kunne hjelpe hvem enn som eventuelt blir neste teknisk ansvarlig inn i rollen.

# Rommet

Som romansvarlig har du ansvar for alt som har med foreningsrommet vårt å gjøre. Sørge for at rommet blir ryddet etter fest, pyntet til gangfest, se på løsninger for rommet og holde styr på hvem som har tilgang. Dette halvåret har vi fått mye nytt på rommet og mer er på vei nå som vi har fått ENDA mer støtte!

Noe nytt for dette halvåret er kjøleskapet der vi har tilbudt mat og drikkevarer for folket.