Genfors på 1-2-3

På generalforsamlinger kan man komme borti mange ukjente ord, og det kan være fort gjort å bli usikker hvis man ikke har hørt de tidligere. Derfor har UiO Gaming satt sammen en guide med de vanligste ordene som kan dukke opp underveis i møtet

| Ord | Forklaring |
| --- | --- |
| Generalforsamling | Det viktigste møtet til foreningen. Alle betalende medlemmer kan delta og foreningens vedtekter, budsjett, og styre bestemmes. Forkortes ofte genfors |
| Ordstyrer | Personen som leder generalforsamlingen |
| Referent | Personen som skriver referat/protokoll fra generalforsamlingen |
| Vedtekt | Reglene/lovene til foreningen |
| Stemmetegn | En måte å fysisk vise at man ønsker å stemme for noe, som oftest ved håndsopprekning |
| Votering | Annet ord for stemming/stemmegivning |
| Akklamasjon | Å klappe for å vise enighet, for eksempel under et enstemmig valg kan man klappe i stedet for å stemme ved håndsopprekning |
| Hemmelig valg | Kan brukes ved valg av personer. Da leveres stemmen anonymt, for eksempel kan man skrive på en lapp hva man vil stemme på |
| Benke | Å stille mot noen som er innstilt til et verv |
| Simpelt flertall | Det forslaget som får flest stemmer vinner |
| Alminnelig flertall | Forslaget må ha minst 50% av stemmene for å vinne |
| ⅔ flertall | Forslaget må ha minst ⅔ av stemmene for å vinne |
| Protokoll | Referatet fra generalforsamlingen. Skal signeres av to personer som var tilstede under møtet |